Vrystaat-Landbou-(VL) Vrystaat Brand
Die brand het na bewering ontstaan as gevolg van 'n elektriese kabel wat weens sterk wind gebreek het.
Dit is die tweede keer in net 'n jaar dat dié gebied deur brande verwoes word. Meer as 'n 100 000 hektaar is in Oktober verlede jaar oor vier dae in groot gedeeltes van die Vrystaat en Noord-Kaap, waaronder Dealesville, Boshof, Hertzogville en Hoopstad, deur brande verwoes.
Skadebepaling en onmiddellike behoeftes
'n Aanvanklike skadebepaling toon dat ongeveer 7 000 skape sonder weiding gelaat is nadat bykans 30 000 hektaar deur die brand verwoes is, terwyl talle stuks vee en wild ook doodgebrand het. Volgens dr Jack Armour, bedryfsbestuurder van Vrystaat Landbou, sou 'n deeglike assessering van die skade en verliese oor die naweek gedoen word. Dié bevindinge sal deur die loop van die week met geaffekteerde produsente gekommunikeer word.
"Na gesprekvoering met die onderskeie landbouverenigings, kan ons bevestig dat die grootste behoeftes tans kragvoer vir skape is vir die onderskeie produsente wie al hul weiding verloor het. Aangesien dit lamseisoen is en talle skape gebrand het, moet daar ook vir die lammers spesiale formules voorsien word," sê Armour. Alle skenkings in die verband sal deur Vrystaat Landbou geadministreer word en die toekenning van voer sal deur die plaaslike landbouverenigings aan geaffekteerde produsente gekoördineer word.
"Die brand het nou met die aankoms van winter plaasgevind wat beteken dat daar 'n lang seisoen voorlê vir velde wat vernietig is," sê Armour.
Instansies of individue wat 'n bydrae wil maak kan dit via Vrystaat Landbou se rampfonds doen, die besonderhede is as volg:
Verwysing: RAMP en jou kontaknommer
Diegene wat direk aan die betrokke brandvereniging wil skenk, kan dit via die Dealesville brandbeskermingsvereniging doen, die besonderhede is as volg: